****

**Bērnu aizsardzības centrs Latvijā īsteno projektu.**

**Projekta nosaukums ir “Atbalsta pasākumi bērniem**

**ar uzvedības vai atkarību problēmām un to ģimenēm”.**

**Projekta numurs ir 4.3.6.5/1/24/I/001.**

**Projekta jaunumi no 2024. gada 1. septembra**

**līdz 2025. gada 1. februārim**

**Jauni bērna atbalsta speciālisti**

Projekta sākumā Bērnu aizsardzības centrs izveidoja

Atbalsta pakalpojumu departamentu.

Atbalsta pakalpojumu departamentā sākumā strādāja

3 bērna atbalsta speciālisti.

2024. gada oktobrī **darbu sāka vēl 9 bērna atbalsta speciālisti**.

Bērna atbalsta speciālisti strādā piecos Latvijas reģionos:

* 4 speciālisti Rīgā,
* 2 speciālisti Liepājā,
* 2 speciālisti Jelgavā,
* 2 speciālisti Preiļos,
* 2 speciālisti Gulbenē.

Bērna atbalsta speciālistiem iekārtoja darba vietas.

Speciālisti arī saņēma ieteikumus darba organizēšanai.

Speciālisti papildus iesaistās šādos pasākumos:

* vadītāja uzraudzītas nodarbības;
* kolēģu uzraudzītas nodarbības;
* sanāksmes katru nedēļu;
* domu apmaiņa ar citiem speciālistiem.

Tā bērni var saņemt labāku pakalpojumu.

Projekta komanda tikās ar projekta partneriem visos Latvijas reģionos.

Tikšanās dalībnieki pārrunāja:

* kāpēc vajadzīgs bērna atbalsta speciālists,
* kādas ir sadarbības iespējas,
* kā var sniegt atbalstu,
* kā projektā izveidoto pakalpojumu ieviest

bērnu tiesību aizsardzības sistēmā Latvijā.

**Informācija par projektā iesaistītajiem bērniem**

No 2024. gada 1. septembra līdz 2025. gada 1. februārim

bērna aizsardzības speciālista konsultācijas sāka saņemt 42 bērni.

Līdz 2024. gada beigām konsultācijas sāka saņemt 38 bērni.

2025. gada janvārī konsultācijas sāka saņemt 4 bērni.

Visiem bērniem ir uzvedības grūtības vai atkarības.

Šie bērni arī nedzīvo kopā ar saviem vecākiem.

Trīs bērniem no Rīgas konsultācijas vairs nesniedz.

Šobrīd bērna aizsardzības speciālista konsultācijas saņem 39 bērni:

* 27 bērni dzīvo bērnu aprūpes iestādēs;
* 9 bērni dzīvo pie aizbildņiem;
* 3 bērni dzīvo audžuģimenēs.

Bērnu sadalījums pa reģioniem ir šāds:

* Rīgā un Rīgas reģionā ­– 10 bērni;
* Zemgales reģionā ­– 7 bērni;
* Latgales reģionā – 6 bērni;
* Vidzemes reģionā – 9 bērni;
* Kurzemes reģionā – 7 bērni.

Bērns var uzticēties savam atbalsta speciālistam.

Speciālists sniedz bērnam atbalstu

un pārstāv bērna intereses dažādās valsts un pašvaldību iestādēs.

Speciālists arī palīdz atrast pakalpojumus, kas bērnam vajadzīgi.

**Projekta iepirkumi**

Atbalsta pakalpojumu departaments sagatavoja un izsludināja 4 iepirkumus.

Departaments uzraudzīja arī noslēgto līgumu izpildi.

Vēl departaments sniedza priekšlikumus:

* kā labāk paveikt projekta darbus;
* kā uzlabot paredzētos rezultātus.

**Pakalpojumu un atbalsta vērtējums**

Projektā noslēgts līgums ar SIA “Projektu un kvalitātes vadība”.

Uzņēmums pēta atbalstu un pakalpojumus,

kas pieejami bērniem ar uzvedības problēmām.

Atbalsta pakalpojumu departaments sniedza uzņēmumam dažādus ieteikumus.

Ieteikumi ļaus labāk izpētīt:

* sistēmas, kuras palīdz atpazīt uzvedības problēmas vai atkarības;
* atbalstu un pakalpojumus Latvijā un ārvalstīs.

Ieteikumi arī palīdzēs:

* izstrādāt aptauju bērniem ar uzvedības problēmām vai atkarībām;
* sazināties ar pašvaldībām;
* sazināties ar organizācijām, kuras sniedz pakalpojumus bērniem.

SIA “Projektu un kvalitātes vadība” un departaments saskaņoja plānotās aptaujas.

Uzņēmums aptaujās:

* bērnus ar uzvedības problēmām;
* bērnus ar atkarībām;
* ģimenes, kurās aug bērni ar uzvedības problēmām vai atkarībām;
* organizācijas, kas sniedz atbalstu bērniem ar uzvedības problēmām vai atkarībām.

Aptaujās uzņēmums noskaidros:

* bērnu vajadzības;
* ģimeņu vajadzības;
* kādi ir pašreizējie pakalpojumi;
* kādus pakalpojumus vajag nākotnē,

lai novērstu uzvedības problēmas un atkarības.

**Vadlīniju veidošana**

Projektā ar SIA “Projektu un kvalitātes vadība” noslēgts vēl viens līgums.

Uzņēmums veido vadlīnijas bērnu atbalsta speciālistiem.

Atbalsta pakalpojumu departaments sniedza uzņēmumam ieteikumus.

Ieteikumi ļaus labāk izpētīt Latvijas un ārvalstu pieredzi

darbā ar bērniem, kuriem ir uzvedības problēmas vai atkarības.

Vēl ieteikumi palīdzēs noteikt speciālistus,

kuri atbalsta bērnus līdzīgi kā projekta speciālisti.

Uzņēmums saņēma ieteikumus arī par sadarbību ar dažādiem partneriem.

**Atbalsta grupas**

Projektā atbalsta grupas vadīs “Sociālā atbalsta un izglītības fonds”.

Atbalsta pakalpojumu departaments sniedza organizācijai ieteikumus:

* par atbalsta grupu norises vietām;
* par dalībnieku pieteikšanos;
* par dalībnieku atbilstību projektam;
* par informācijas saturu un noformējumu;
* par informācijas izplatīšanu.

**Mentora pakalpojums**

“Sociālā atbalsta un izglītības fonds” projektā sniegs mentora pakalpojumu.

Organizācija saņēma ieteikumus mentora darbam ar bērniem.

**Speciālistu konsultācijas**

Speciālistu konsultācijas projekta bērniem sniegs

SIA “Bērnu un pusaudžu resursu centrs”.

Uzņēmums saņēma ieteikumus par aptauju.

Ar aptauju uzņēmums noskaidros:

* par kādām tēmām vēlas runāt bērni;
* kādi speciālisti sniegs konsultāciju;
* kurās dienās un cikos vajadzīgas konsultācijas;
* kā vislabāk sniegt informāciju par konsultācijām sabiedrībai.

Uzņēmums arī saņēma ieteikumus:

* kā apkopot aptaujas rezultātus;
* kā sniegt telefona konsultācijas.

Projektā plānots sniegt konsultācijas pa telefonu un interneta čatā.

**Projekta iepirkumi**

Projektā atkārtoti izsludināti 3 iepirkumi:

* iepirkums par atbalsta pakalpojuma aprakstu un apstiprināšanu;
* iepirkums par mācību organizēšanu atbalsta speciālistiem;
* iepirkums par multidisciplinārā pakalpojuma mācībām un apstiprināšanu.

**Pasākumi jauniešiem**

Atbalsta pakalpojumu departaments rīkoja divus pasākumus jauniešiem:

* “Vardarbība – kādu lomu ieņemu”;
* “Brīvā laika pavadīšanas iespējas”.

Pasākumos piedalījās 7.–11. klašu skolēni.

Skolēni diskutēja par vardarbību skolās.

Vēl skolēni pārrunāja, kā lietderīgi pavadīt brīvo laiku.

**Projekta darbinieku rezultāti**

Atbalsta pakalpojumu departamenta darbinieki iesaistījās vairākos pasākumos.

**Darbinieki piedalījās Labklājības ministrijas konferencē.**

Konferences nosaukums bija “Kopā uz labākām iespējām:

Inovatīvi risinājumi atbalstam bērniem ar uzvedības traucējumiem un atkarībām”.

Darbinieki uzstājās ar prezentāciju “Individuāls atbalsts bērna dzīves ceļā”.

Darbinieki stāstīja par bērna atbalsta speciālistiem.

**Darbinieki regulāri piedalījās Veselības ministrijas darba grupā.**

Darba grupas mērķis ir attīstīt pakalpojumus bērniem,

kuriem ir narkotiku atkarība.

**Darbinieki piedalījās meistarklasē par vardarbības mazināšanu ģimenē.**

Meistarklasi rīkoja Labklājības ministrija.

Darbinieki stāstīja par:

* pusaudžu vajadzībām;
* pakalpojumu veidošanu pusaudžiem;
* atbalsta sniegšanu;
* palīdzību pusaudzim, lai tas nepārkāptu likumu.

**Darbinieki tikās ar Bērnu klīniskās universitātes slimnīcas pārstāvjiem**

no Bērnu un jauniešu psihiskās veselības centra.

Darbinieki vienojās par sadarbību ar centru.

Atkarības un uzvedības problēmas bērni ārstē Bērnu slimnīcā.

Tagad šie bērni varēs saņemt mentora pakalpojumu.

**Darbinieki regulāri tikās ar Labklājības ministrijas speciālistiem.**

Šie speciālisti strādā citos Eiropas Sociālā fonda projektos:

* “Atbalsta instrumenti vardarbības ģimenē mazināšanai”

ar numuru 4.3.6.4/1/24/I/001;

* “Skola kopienā” ar numuru 4.2.3.1/1/24/I/001;
* “PROTI un DARI 2.0.” ar numuru 4.2.3.4/1/24/I/001.

Projekta darbinieki un speciālisti veidoja sadarbību,

lai projekti cits citu papildinātu.

Tā ģimenēm varēs sniegt vislabāko atbalstu.

**Darbinieki papildināja savas zināšanas.**

Projekta darbinieki piedalījās šādās konferencēs:

* “Spēle pēc noteikumiem:

bērnu seksuālas izmantošanas riski sportā un to prevencija pašvaldībās”;

* “Pašvaldība 2.0. Zinoši speciālisti, efektīvi un mūsdienīgi pakalpojumi – priekšnosacījumi labākai rītdienai”;
* “Sociālo pakalpojumu kvalitāte. Pieredze un nākotnes plāni”.

Darbinieki piedalījās arī diskusijā “Bērnu balsis: ignorētas šodien, zaudētas rīt”

un forumā “Sadarbības forums bērnu un jauniešu atbalstam pašvaldībās”.

Vēl projekta darbinieki devās apmaiņas programmā.

Programmas nosaukums bija “Bērnu tiesību un sociālais darbs

ar ģimenēm Lielbritānijā”.

Apmaiņas programma notika Lielbritānijā.

Visi šie pasākumi palīdzēja projekta darbiniekiem iegūt jaunas zināšanas.

**Turpmākie plāni projektā**

Nākamajā pusgadā ir plānotas dažādas aktivitātes.

**Turpināt attīstīt bērna atbalsta speciālistu tīklu.**

Projektā stiprinās sadarbību ar valsts un pašvaldību iestādēm

un nevalstiskajām organizācijām.

Par bērna atbalsta speciālistiem stāstīs piecos pasākumos:

* Liepājā,
* Jelgavā,
* Preiļos,
* Gulbenē,
* Rīgas reģionā.

Bērna atbalsta speciālisti sniegs atbalstu kopā 50 bērniem.

**Sniegt informāciju par jauniešu dzīvi Latvijā.**

Projekta darbinieki 2024. gadā aptaujāja bērnus un jauniešus.

Darbinieki ir apkopojuši bērnu un jauniešu domas par dzīvi Latvijā.

Šo informāciju darbinieki ievietos Bērnu aizsardzības centra mājaslapā.

Informāciju prezentēs arī Latvijas Pašvaldību savienības konferencē.

**Uzraudzīt noslēgto līgumu izpildi.**

Projekta darbinieki kontrolēs organizāciju darbu

un pārbaudīs sasniegtos rezultātus.

Projekta darbinieki arī sniegs ieteikumus labākam organizāciju darbam.

**Turpināt sadarbību ar Eiropas Sociālo fondu.**

Sadarbība ar citu projektu darbiniekiem palīdzēs veidot labākus pakalpojumus.

**Sākt telefona konsultācijas.**

Telefona konsultācijās bērni un viņu ģimenes varēs uzzināt

* kā atpazīt uzvedības problēmas;
* kā atpazīt atkarību;
* kā risināt uzvedības problēmas vai atkarības.

**Sākt atbalsta grupas.**

Projektā sāks veidot atbalsta grupas:

* bērniem ar uzvedības problēmām;
* bērniem ar atkarībām;
* bērniem, kuriem nākotnē varētu būt uzvedības problēmas vai atkarības;
* ģimenēm, kurās aug bērni ar uzvedības problēmām vai atkarībām.

**Veidot mācību programmu speciālistiem.**

Mācību programma paredzēta speciālistiem, kuri:

* sniedz pakalpojumu bērniem vai viņu ģimenēm;
* veido atbalsta pakalpojuma aprakstu;
* skolās māca atpazīt uzvedības problēmas vai atkarības;
* veido multidisciplināro pakalpojumu.

Projektā rīkos arī vairākus pasākumus:

* pieredzes apmaiņu pieciem atbalsta pakalpojumu departamenta darbiniekiem;
* pieredzes apmaiņu 15 pašvaldību darbiniekiem;
* izglītojošu pasākumu bērniem un ģimenēm.

Vēl projektā izstrādās plānu sabiedrības informēšanai

par uzvedības un atkarību problēmām.

**Piedalīties seminārā.**

Darbinieki piedalīsies seminārā par bērnu mentālo veselību.

Semināru organizē Bērnu slimnīca un Bērnu un jauniešu psihiskās veselības centrs.

**Rīkot mācības.**

Projekta darbinieki rīkos mācības centra un Labklājības ministrijas darbiniekiem.

Mācību nosaukums ir “Par traumu un atkarību pārvarēšanu bērniem un ģimenēm”.